「滿福樓」係酒店中菜廳，樓面高，冷氣足，地方光猛闊落，衛生舒適，就算全廳滿座都唔覺得特別嘈。客觀評論，雖則萬麗海景酒店貴為五星級酒店，但其下之「滿福樓」中菜廳o既服務就比較平庸  。服務生態度並非惡劣，但亦不見得特別友善，工作態度其實都算係幾散漫；當晚除咗分餸同上菜之外，沖茶、加水、換碟等都要客人不斷自己提出要求，佢地先慢條斯理去跟進，好多時都係客人自己斟酒飲添，唔講真係唔知自己喺酒店食緊野囉  ！